ming030890/wiki-yue-high-quality huggingface dataset:
斯里巴加灣

斯里巴加灣（馬來話：Bandar Seri Begawan）係汶萊首都。2010年統計人口約14萬人。2010年統計人口大約有14萬人，斯里巴加灣市喺林夢河注入南中國海嘅入海口。地理位置為東經114°55'，北緯4°55'。
市內工業有家具、紡織、手工藝、木材工業。此外，重有石油同天然氣加工工業。

機場
汶萊國際機場係市內嘅機場，有定期航班往返倫敦同亞洲以及大洋洲主要城市。

氣候
斯里巴加灣市係熱帶氣候。無實際嘅乾旱季節，全年都降雨。實際上乾燥嘅三月月平均每年降雨量係120毫米。而十月到十二月，降雨量最多。同其他熱帶城市一樣，全年溫度平均，平廿均高温係32°C（90°F），平均低温係23°C（73°F）。
斯金納箱

斯金納箱（英文：Skinner box）係行為論上常見嘅一種研究用架生。
斯門卡拉

斯門卡拉（粵拼：si1 mun4 kaa1 laai1，Smenkhkare），係個古埃及第十八王朝嘅法老王，約前1335年—約前1334年在位。
斯隆廣場站

斯隆廣場站（英文：Sloane Square tube station）係英國倫敦地下鐵區域綫同環綫嘅車站，屬第1收費區，喺大倫敦肯辛頓-車路士區。
斯里查潘

帕拉東·斯里查潘（泰文：ภราดร ศรีชาพันธุ์，1979年6月14號—）係泰國前網球手。斯里查潘喺泰國曼谷出世，身高185厘米，體重81公斤。喺泰國，佢嘅綽號係Ball。2007年3月，斯里查潘嘅世界排第60位左右。

球員生涯
斯里查潘係右手揸拍，擊球係雙手揸拍，世界排名最高去過第9位，係有史以來喺世界排名入便去到最高排名嘅亞洲球手。佢喺頭十留咗十個星期。
斯里蘭卡

斯里蘭卡（粵拼：Si1 Lei5 Laan4 Kaa1 英文：Sri Lanka；淡米爾文：இலங்கை；僧伽羅文：ශ්‍රී ලංකා），全名斯里蘭卡民主社會主義共和國（英文：Democratic Socialist Republic of Sri Lanka），舊時叫錫蘭或者西囒（英文Ceylon；1972年之前），喺亞洲印度次大陸東南面外海一島國，畀印度洋包圍，首都哥林堡。

地理
斯里蘭卡島似梨形，成個島喺印度洋之中，東北面係孟加拉灣；中部、南部係高原，多山地，北部同沿海多平原。
斯里蘭卡北部屬熱帶草原氣候，南部屬熱帶雨林氣候，全年炎熱；西部全年平均雨量大約2000－3000毫米，東北部比較乾燥，全年平均雨量大約1000毫米。

經濟
斯里蘭卡經濟以出口寶石同農作物為主，主要農產出口包括稻米、橡膠、椰子、咖啡等熱帶地區代表性產物。另外，斯里蘭卡係世界三大產茶國之一，其中錫蘭紅茶係代表作。但係自從2004年印度洋大地震引起嘅大海嘯以嚟，海岸線被嚴重破壞，觀光業亦因此受到一定程度嘅影響。

社會
喺2013年斯里蘭卡有佛教僧侶發起抵制由回教徒持有嘅企業，另外斯里蘭卡經中國一帶一路項目，向中國貸款亦引起咗唔少爭議。
斯里蘭卡航空

斯里蘭卡航空（SriLankan Airlines）係斯里蘭卡一間航空公司，1979年開張。
永利街

永利街（英文：Wing Lee Street）係香港上環一條街，喺城皇道西邊，必列者士街南面。嗰度起咗一排幾十年嘅舊唐樓。
本來市區重建局打算重建呢度，淨係留低三座唐樓，不過喺呢度取景嘅戲《歲月神偷》獲攞到柏林影展最佳影片水晶熊獎之後，多咗人爭取保留成條永利街，市區重建局喺2010年3月16號宣佈，將永利街剔出重建項目，劃為保育區，而家等緊城市規劃委員會審批。
永勝

永勝係中國雲南麗江一個縣，總面積5099平方公里，人口38萬。
永利澳門

永利澳門（英文：Wynn Macau）係澳門一座酒店兼賭場，响2006年9月6號開張，連埋到咗2010年4月21號開幕嘅部分，一共設1,004間客房。呢個架步屬於永利澳門有限公司，位於路氹城；入面唔止有永利澳門娛樂場（英文：Casino Wynn Macau），重開咗水療中心、美髮中心、餐廳、零售舖頭……

派彩比率被指過低兼收埋相關數據
綜合2009年5月5號《東周刊》及同月8號《頭條日報》嘅消息：化名譚女士嘅浙江建築材料商人，响2009年5月1號，喺永利賭場貴賓廳大手筆打老虎機，輸咗多於五千三百萬港紙。佢發覺中彩次數極少，深感奇怪。翌日，譚女士揾嚟三個朋友，聯手投注另外廿部機，實行押重注大包圍，務求翻本。點知玩咗二十多分鐘，職員忽然之間郁手停咗佢哋機，重將現金券同積分卡攞埋出嚟，只准每人玩兩部，佢哋唯有谷住啖氣走人，譚女士亦更加覺得賭場可疑。佢之後要求永利公開道歉同賠償，以及交出佢打咗三個月嗰部機嘅呑吐紀錄，以便計數，揾出佢係噉輸錢嘅原因，係唔係機器有問題——派彩率設得太低。然而對方畀嘅只有派彩資料，冇投注嗰部分，又欠奉解釋。佢於是有為此告上法庭嘅準備。兩日之後，譚女士又返去打老虎機，中咗次五百萬港紙嘅「jackpot」；雖然翻唔到本，但似乎出咗口氣。然而佢聲言冇放棄用以上方法追究。
永利街休憩花園

永利街休憩花園，香港公園之一，遊樂場之一，喺上環永利街，永利街休憩處側，英文叫Wing Lee Street Rest Garden。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
永動機

永動機（英文：perpetual motion machine）係指唔需要外界輸入能源、能量或者喺僅有一個熱源嘅條件下就能夠不斷運作嘅機械。歷史上好多人曾經熱衷於研製各種類型嘅永動機，其中包括達芬奇、焦耳等學術大師。喺熱力學體系建立後，學界認定永動機同熱力學基本原理嘅設想有所違背，將呢個概念從正統學術界中排除，但坊間追尋永動機嘅研究始終未曾間斷。從另一面睇，亦可以認為，人類對永動機嘅熱情同埋製造永動機嘅種種實踐，亦推動咗熱力學體系嘅建立同埋機械製造技術嘅進步。

相關騙案同虛假聲稱
隆生達：一間位於廣西南寧嘅電力科技企業，聲稱佢哋嘅產品可以突破能量守恆定律，唔使任何外部原料都可以起動而且無限發電。
東涌羅漢寺

東涌羅漢寺（英文：Lo Hon Buddhist Monastery）係香港一間佛寺，喺大嶼山東涌南部嘅石門甲，位處彌勒山同石獅山之間。

歷史
1926年，一名嚟自廣東省西部嘅和尚「暢緣和尚」，揀咗而家間寺附近嘅一個岩洞嚟潛修，同時亦將呢度起名叫羅漢巖（又叫羅漢洞）。到咗1960年代中，李耀庭居士等佛教徒嚟到呢度，發現周圍嘅環境啱起佛寺，得到暢緣和尚同意之後，就喺1971年開始起，1974年起好啟用。
東涌西站

東涌西站係香港港鐵東涌綫上一個建議緊加落去嘅站，服務東涌西嗰頭，預計2029年12月通車。
東涌道足球場

東涌道足球場，香港足球場之一，喺大嶼山東涌東涌道，英文叫Tung Chung Road Soccer Pitch。行政上歸離島區。設施有硬地球場，以及五人足球場。
過年就會擺年宵。
東涌遊樂場

東涌遊樂場，香港公園之一，遊樂場之一，喺東涌牛凹村，介乎候王廟同香港遊場協會東涌戶外康樂營。英文叫Tung Chung Playground。行政上歸離島區。設施有硬地球場，以及七人足球場。
東涌道

東涌道（Tung Chung Road）係香港一條路，喺新界大嶼山，而家連接東涌嘅裕泰苑同埋長沙嶼南道，全長7.3公里，係連接島上南北嘅唯一車路，要申請許可證先至過得。
東涌道喺1966年通車嗰陣，係去到東涌馬灣涌，全長8.1公里，1990年代尾因為東涌新市鎮西部發展，東涌道斷開咗兩截，2008年政府將北面嗰一細截改名做東涌道北。
東涌道北

東涌道北（Tung Chung Road North）係香港一條路，喺新界大嶼山，連接東涌嘅馬灣涌同埋翠群徑（近北大嶼山醫院），全長0.7公里。東涌道北本嚟係東涌道一部份，1990年代尾因為東涌新市鎮西部發展，東涌道斷開咗兩截，2008年政府將北面嗰一細截改名做東涌道北。
沙律

沙律（音譯自英文Salad），普通話譯沙拉或色拉，係一種主要由蔬菜撈埋一齊嘅食品，有時會有生果、肉、海鮮、蛋，再加沙律醬（例如蛋黃醬、千島醬、沙律醋、橄欖油）。

起源
喺中世紀，啲人會用鹹肉嚟醃製菜，呢個被認為係沙律嘅源頭。亦有講法話沙律嚟自羅馬帝國。
記者約翰·伊夫林（John Evelyn）寫咗一本有關沙律嘅書《Acetaria: A Discourse on Sallets》，本書入面話沙律係來自意大利或者荷蘭。
沙巴躉

沙巴躉，又叫沙巴龍躉，係種石斑，係由龍躉同埋第啲石斑魚屬嘅魚雜交配種繁殖出嚟。佢哋由馬來西亞沙巴首先繁殖。
沙市區

沙市喺中國湖北，北宋初期首次設置。佢曾經係一個城市，工商業發達，有「小香港」之稱。1994年開始係荊州一個市轄區，總面積492平方公里，人口60萬。
沙希爾

沙希爾（英文：Sahel），又譯做薩赫爾，係非洲中部一條好長嘅地帶，夾住喺北面撒哈拉沙漠同南面蘇丹草原之間，屬半乾旱草原地區。
沙彬

沙彬（Sabinian，—606年2月22號）係羅馬天主教第65任教宗，604年到606年在位。
沙律海鮮卷

沙律海鮮卷，又叫海鮮沙律卷，簡稱沙律炸卷或炸沙律卷 ，係香港酒樓、酒店喜慶宴會主菜枱上嘢食之一，亦會做飲茶點心賣。
沙律海鮮卷嘅稱呼，視乎呢種嘢食嘅餡料。必有嘅係酥皮，係雞蛋溝麵粉漿，出面加麵包糠，穌炸而成。海鮮沙律炸卷嘅入面，常見有西式沙律醬、紅蘿蔔絲、蝦肉、龍蝦肉、芹菜等。呢一種中西合壁嘅創新菜式，內容係西式沙律餐，外加一個中式嘅油炸麵皮而成。
海鮮沙律卷大概於1990年代初出現，相信最先出現喺香港、澳門或者華埠唐人街等華洋集處嘅社區。
沙律海鮮卷單係考慮個內含，好合乎現代人少肉多菜嘅要求，不過最攞命嘅係「深炸」。成品上枱，係香口嘅炸卷，充滿炸油成份。
沙律脫水器

沙律脫水器（Salad spinner）係種整沙律嘅工具，可以用手攪動去將沙律菜（譬如生菜）嘅水份甩出。
沙律骨

沙律骨（粵拼：saa1 leot6*2 gwat1），又叫沙拉骨，係香港一味小菜，主要材料係沙律醬同排骨。
沙律骨嘅整法係先將排骨酥炸到金黃色，再將排骨落鑊用沙律醬同煉奶整嘅醬汁兜勻，等醬汁可以掛喺肉排上面。

名
沙律骨因為用到沙律醬（華語叫「沙拉醬」），所以有噉嘅名。
另外，香港一位名為「容哥」嘅廚師聲稱沙律骨係由佢所創，並指係佢先前喺菲律賓擔任前總統馬可斯嘅大廚期間，總統夫人「沙拉」鍾意呢一道菜，所以以佢來命名。不過，馬可斯夫人嘅名其實叫做艾美黛（Imelda R. Marcos），亦都無「沙拉」呢個稱號。所以另外有人話「沙拉」其實係英國約克公爵夫人「莎拉·佛格森」（Sarah, Duchess of York），係公爵伉儷兩位訪問菲律賓期間由「容哥」創作，而呢味餸亦深得莎拉喜愛。
洪定騰

洪定騰，福建晉江人，香港建制派（傳統親中派）政治人、孔教學院常務副院長、中國香港獨輪車協會會長。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
洪宜珍

洪宜珍，係大韓民國嘅一個女藝人同埋歌手。
洪少陵

洪少陵係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
洪德居

洪德居係中國廣東省廣州市嘅一個樓盤，喺海珠區洲頭咀隧道東口以東嘅工業大道北路邊，一共有4座樓，每座13層樓，1998年入伙。
洪崖洞

洪崖洞（粵拼：hung4 ngaai4 dung6*2）係嘉陵江臨江崖壁上高嘅一個天然崖洞，亦係重慶主城區嘅一個景點，喺重慶母城洪崖門（而家渝中滄白路）。舊時大石頭喺上高冚住呢個窿，周時會有瀑布沖落來，所以亦叫「滴水崖」。呢道曾經有宋朝元豐年間蘇軾、黃庭堅留低嘅題刻。清朝被巴縣知縣王爾鑒定為「巴渝十二景」之一，即係「洪崖滴翠」。而家係條商業街，造型係江邊吊腳樓，有11層咁高。
洪川郡

洪川郡（韓文：홍천군／洪川郡 Hongcheon gun */?）係大韓民國江原特別自治道嘅一個郡。
榮州

榮州（韓文：영주시／榮州市 Yeongju si */?）係大韓民國慶尚北道嘅一個市。
榮市

榮市（粵拼：wing4 si5；越南文：Vinh／永）係越南乂安省會，人口大約49萬。喺漢文文獻中佢叫做永市（wing5 si5）。
榮井健太郎

榮井健太郎（1975年5月19號—）係日本足球員，司職中場，效力過福岡黃蜂。
榮倉奈奈

榮倉奈奈 ，係日本嘅一個女演員。

拍過嘅作品一覽
呢個表唔完整，歡迎加料。
榮光站

榮光站（朝鮮文：영광역／榮光驛 Yŏnggwang yŏk */?）係平壤地下鐵千里馬線嘅地鐵站，1987年4月10日開始營運。
榮市國際機場

榮市國際機場（粵音：wing4 si5 gwok3 zai3 gei1 coeng4）係喺越南乂安嘅一個機場，喺1937年嗰陣起好兼且開放畀人用嚟搭飛機。
榮成

榮成係中國山東威海一個縣級市，總面積1526平方公里，人口67萬。
榮光

榮光（韓文：영광군／榮光郡 Yŏnggwang gun */?）係朝鮮民主主義人民共和國咸鏡南道嘅一個郡。
榮光街

榮光街（粵拼：wing4 gwong1 gaai1；英文：Wing Kwong Street），係香港九龍土瓜灣嘅一條馬路，由銀漢街開始，去到土瓜灣道。全街除咗52號榮輝大廈，其餘都係唐樓，市區重建局重建緊呢條街，長實集團以港紙59億奪得項目。
李宗偉

拿督李宗偉（1982年10月21號—）係馬來西亞男羽毛球員，華裔，祖籍福建，檳城州大山腳出世。佢2000年開始打職業賽，2008年8月21號升上羽毛球世界聯合會世界排名第一。
2019年6月13號，喺考慮健康因素下，李宗偉喺記者會上宣布掛拍。時任馬來西亞首相馬哈迪同首相夫人茜蒂啊斯瑪感激李宗偉為國家嘅付出，並對呢個國家英雄致敬。
李宗吾

李宗吾（1879年2月3號—1943年9月28號）係晚清至中華民國時期學者同埋小說作者，四川富順自流井（今下四川自貢自流井）人。原名世全，入學之後改名世楷，字宗儒，意在宗法儒教，尊奉孔夫子。25歲思想大變，認為與其宗法孔孟之道，不如宗法自己，於是改名做宗吾。早年加入同盟會，長期從事教育工作，係四川大學教授，歷任中學校長、省議員、省長署教育廳副廳長同省督學等職。
李宗吾為人正直，為官清廉，佢個職位可以掠好多油水，但係佢離任時清貧潦倒。幾十年間，佢目睹人間冷暖，睇透宦海浮沉，憤而寫出《厚黑學（中文：厚黑学）》一書，以為「古之為英雄豪傑者，不過面厚心黑而已」，從此就以「厚黑教主」自號，而開創「厚黑學派」嘅一家之言，後來被譽為「影響中國文化嘅20大奇才怪傑」之一。
1943年9月28號死於中風。
李宗仁

李宗仁（1891年8月13號—1969年1月30號）係中國軍事家同政治人，新桂系軍閥首領之一。喺廣西臨桂出世。曾任中華民國首任副總統同代總統。
李宗德

李宗德，GBS，JP（Joseph Lee Chung-tak，1951年3月—），係香港建制陣營（商界親中派）政治人、商界人士（和富塑化集團主席），公民教育委員會前任主席、和富大埔會長、前任港區人大代表。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。
李宗泫

李宗泫（韓文：이종현，英文：Lee Jong Hyun，日文：イ・ジョンヒョン；1990年5月15號—），係大韓民國一個男藝人同歌手，韓國釜山市出世。佢曾經係韓國4人男子樂團CNBLUE成員，擔任結他手與副主唱，於2019年8月28號退出。
李宗仁故居

李宗仁故居係過世嘅中華民國代總統李宗仁舊時住過嘅屋。位於響距桂林市約30公里嘅臨桂縣兩江鎮浪頭村天馬山腳下。成座建築為四合院式木結構，分為上下兩層，佔地5060平方米。建築面積4039平方米。
始建於清宣統三年（1911年），擴建過好三次，喺北伐之前起好。故居由安樂第、將軍第、學府，同三進客廳組成，共分7個院落、13個天井、113間房。故居唔單只有民國初年嘅大式建築風格，重保留咗桂北民居風格嘅莊園式格調。
故居為李宗仁阿媽劉太夫人等家人所長居，李宗仁響度舉行過婚禮，喺抗日戰爭嗰陣時，蔣介石同夫人宋美齡嚟過呢度。
李宗興

李宗興，香港親中派政治人，香港再出發大聯盟發起人之一。
李宗奎

李宗奎（1951年—）係臺灣政治人，臺灣臺北縣板橋市人，籍貫湖北省天門市，臺灣黑幫竹聯幫地堂創始人、代理幫主，綽號「鍾馗」。台灣激進親中派中華統一促進黨（統促黨）政治人物，依家係副主席，之前做過中國民眾黨副主席，曾經代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。
李宗瑞

李宗瑞（英文：Justin Lee；1985年2月6號—），原名李宗祐，係臺灣性罪犯，2012年到2013年期間迷姦過三十幾個女仔，有啲仲拍埋片畀人擺上網，最後被判坐監39年2個月。佢係臺灣元大金融控股董事李岳蒼個仔。

影視文化
李宗瑞嘅事跡被中國導演鲁宗岳改編成電影《有罪》，由香港演員陳少邦主演。
李宗盛

李宗盛（1958年7月19號—）係臺灣男歌手、詞曲作家、音樂製作人。佢係台北北投出世，老母係巴賽族後裔。
橋本真人

橋本真人（1989年10月12號—）係日本足球員，司職後衞，效力過浦和紅鑽，栃木SC，長崎成功丸，SC相模原，及盛岡仙鶴。
橋本早十

橋本早十（1981年9月15號—）係日本足球員，司職中場，效力過大宮松鼠。
橋本研一

橋本研一（1975年4月16號—）係日本足球員，司職前鋒，效力過鹿島鹿角，及橫濱水手。
橋本晃司

橋本晃司（1986年4月22號—）係日本足球員，司職中場，效力水戶蜀葵。
橋本涼子

橋本涼子，係日本嘅一個女藝人同埋配音員。
橋本環奈

橋本環奈（粵拼：kiu4 bun2 waan4 noi6，1999年2月3號—）係日本嘅一個女演員，隸屬Discovery Next公司，畀傳媒封做「千年一遇美少女」。

拍過嘅作品一覽
呢個表唔完整，歡迎加料。
火焰單棘躄魚

火焰單棘躄魚（學名：Chaunax flammeus）係單棘躄魚科單棘躄魚屬嘅其中一個種。
火焰雪山

火焰雪山係香港甜品，主要材料有雪糕同蛋糕：先用海綿蛋糕包住雪糕球，之後鋪上打起咗嘅蛋白再淋糖漿同威士忌上面，最後點火成。
火燒心

火燒心（粵拼：fo2 siu1 sam1，heartburn）係種症狀，指喺心口嗰度有陣畀火燒嘅灼熱感，有機會係因為胃酸倒流或者冠心病而引起。
火焰木

火焰木（粵拼：fo2 jim6 muk6；學名：Spathodea campanulata），又嗌火焰樹、苞萼木（baau1 ngok6 muk6），係紫葳科火焰樹屬嘅常綠喬木，原產地喺非洲東部，熱帶常見。樹木甚為可觀，人種佢粉飾市容，香港亦廣為種植。
另外，火焰樹美國夏威夷、太平洋斐濟、關島同薩摩亞，以及澳洲昆士蘭等熱帶地方列入咗潛在入侵物種。

形態
成樖嘢有10—20m高，樹幹比較直，樹皮係灰白色，莖部容易出樹枝。葉屬羽狀複葉（單數），紙質，對生，連埋葉柄總長45cm，正面綠，反面淡綠，有明顯葉脈。花屬總狀花序，有紅同黃嘅品種，似把遮噉；花冠似鐘，四圍橙紅，中間黃，一邊膨大，有豎皺紋，長3～5cm，直徑5～6cm。果屬蒴果，橢圓，有棱；果瓣啡紅，近木質。籽有膜質翼。

用途
佢主要攞嚟做交通主幹道嘅林帶綠化同景觀節點綠化植物。
火熱動感'94 戀愛PARTY

《火熱動感'94 戀愛PARTY》係華星唱片喺1994年推出嘅雜錦碟，亦都係佢哋「火熱動感」系列之一。
火燭

火燭，又因為火神祝融而寫火祝，就係指唔受控而通常會造成財物受損、有人受傷或者搞出人命嘅燃燒現象。根據火災嘅損失（人員傷亡、受災戶數同財物嘅直接損失金額）分為一般火燭、重大火災同特大火燭。

火警級別
火警級別係一種基本嘅火災測量單位。經常俾新聞界用，「一級火警」、「二級火警」、……最高可能達到「九級火警」。呢個係一種以消防人員數目計算嘅級別。早期，「一級火警」代表畀一個消防隊撲滅嘅火災，「二級火警」代表畀兩個消防隊撲滅嘅火災，等等……最高「九級火警」因為當時城市規劃將消防隊區域劃為方形，每個消防區有八個鄰接區。而家消防規劃有所改變，好多地區有明確嘅火警級別定義，但係好多火警級別定義仍然係以此為基礎 。
火焰星雲

火焰星雲（NGC 2024）係喺獵戶座嘅一嚿發射星雲。
火焰章

火焰章係伊斯蘭教典籍《可蘭經》入面嘅第111章（蘇拉）。
火燒排

火燒排（英文：Fo Siu Pai），係香港嘅一個島，地區行政上屬西貢區，位置喺菓洲最北面，橫排以西。
火燒排上並無居民住。
火燒排鄰近嘅海域係香港其中一個適合潛水嘅地方。
火燒馬棚

火燒馬棚係指1918年2月26號喺香港快活谷馬場嘅一場大火，死咗六百幾人，係香港史上最大鑊嘅火災。
嗰日係香港賽馬「週年大賽」第二日。晏晝三點到，快活谷馬場個看台棚架突然冧咗，唔單止壓死好多人，重令到棚架下面嘅熟食檔燒着，引起大火，好多人走唔切，就燒死咗。
後嚟，政府撥出大球場後山上面既掃桿埔咖啡園墳場，用嚟安葬大火燒死咗既613個死難者，嗰個墳場叫做「戊午馬棚遇難中西士女公墓」，又立咗「馬棚先難友紀念碑」做紀念。
淒美地

《淒美地》（英文：The Fog Space）係由郭頂填詞、作曲、編曲、監製同演唱。呢隻歌收錄喺《飛行器的執行週期》專輯。

簡介
呢隻歌嘅MV係由吳仲倫做導演。喺寫《淒美地》嗰陣霧霾嚴重、呼吸困難令郭頂對於生存「有啲質疑」，所以佢憑住隻歌表達即使有目標，但係前途路漫漫，或者永遠冇可能去到嘅「悲壯情緒」。而呢隻歌係《飛行器的執行週期》專輯入面第一隻歌，因為郭頂認為佢適合「做一個故事嘅開篇」；歌詞風格喺詩歌同白話之間，佢話係「白話文詩歌」。立場新聞編輯認為編曲上「突出咗鼓嘅力道，似推你（聽者）不斷咁前進」。2020年，袁婭維喺湖南衛視《歌手·當打之年》第五期演唱，並攞到嗰集觀眾票選第四名。
淘大花園

淘大花園（英文：Amoy Gardens）係香港一個大型私人住宅屋苑，響九龍觀塘區佐敦谷，1981年開始入伙，發展商係恒隆地產。屋苑前身係淘大食品嘅淘大工業村。
淘大花園總共有19幢，高26到36層，一共有4896個單位。
2003年3月香港爆發SARS期間，淘大花園E座係重災區，政府一度將嗰度嘅居民強制隔離。
淘大花園無屍命案

淘大花園無屍命案係香港一單殺人案，2011年發生喺牛頭角淘大花園E座，本嚟係香港頭一單「無屍、無法證、無招認」而入罪嘅謀殺案，最後被告改口招認自己殺人後，成功推翻謀殺罪名，只係判誤殺罪成。

案情
死者秦嘉儀死嗰陣33歲，祖籍四川，同一位香港貨車司機結婚後，喺2006年到香港定居，之後離咗婚，並喺夜總會做女公關，識到當時已婚嘅被告陳文深，2008年開始做咗佢嘅二奶，陳文深亦買咗個淘大花園E座單位畀秦嘉儀住。2011年3月，呢段關係畀陳文深當時老婆揭發，而秦嘉儀自同年10月5號下晝4點進入淘大花園E座後，從此人間蒸發。
雖然一路搵唔到秦嘉儀條屍，法證亦無任何發現，而陳文深亦唔認有謀殺秦嘉儀，但由於查到陳文深喺秦嘉儀失蹤兩日後曾進入大廈用手推車推走一個大尼龍袋，佢八達通亦有買防臭劑同保鮮紙嘅紀錄，所以單憑環境證供落案起訴佢謀殺。2015年8月初審入面，陪審團一致裁定謀殺罪名成立，依例判處終身監禁。2017年第一次上訴，陳文深招認自己誤殺，供出殺人同棄屍過程，但維持原判；2023年2月第二次上訴，陪審團一致裁定佢謀殺罪名唔成立，誤殺罪名成立，裁定佢係受挑釁下殺害事主，判監9年半。
淘大工業村

淘大工業村（英文：Amoycan Industrial Centre）曾經係香港嘅大規模工業村，喺九龍牛池灣東南部，近牛頭角同九龍灣，1954年開始發展，係淘化大同（淘大）嘅生產基地，包括豉油廠、食品廠、汽水廠、紙廠、託兒所同員工宿舍等等，佔地超過20萬平方呎。隨住1978年淘大將工業村大部份用地賣畀恒隆集團改為發展住宅（即係淘大花園），工業村得返1961年起好嘅第一座無拆到，門牌地址係牛頭角道7號，樓高7層。近年淘大工業村第一座主要租戶係經營迷你倉業務嘅時昌迷你倉。
淘大工業村第一座先後發生過兩場四級大火。1965年2月10號，淘大工業村第一座5樓德星塑膠花廠發生四級大火，兩人受傷。2016年6月21號，淘大工業村第一座3樓時昌迷你倉又發生四級大火，燒咗四日半，建築結構受損，更造成兩名消防員殉職。2019年10月淘大工業村第一座獲批准清拆，改為起住宅。
淑嶝站

淑嶝站係釜山地鐵3號線嘅其中一個地底車站，喺韓國釜山廣域市北區德川洞（韓文：덕천동）。

車站結構
站體係2面2線側式月台嘅地底車站，等車月台有月台幕門，有5個出口。
呢個站冇辦法轉反方向嘅列車。

史
2005年11月28號：落成啟用。
淘大

淘大食品，香港一間食品公司。
淘大花園，香港九龍灣一個私人屋苑，沙士喺度爆過。
淘大商場，香港九龍灣一個商場。
恒隆地產，原名淘大置業，香港地產公司。
淘寶網

淘寶網（粵拼：tou4 bou2 mong2；簡化字：淘宝网），簡稱淘寶，係中國大陸最受歡迎嘅網上購物平臺，亦係阿里屬下嘅網站。2003年5月10號由馬雲一手創辦，總部喺浙江杭州餘杭區文一西路969號西溪園區入面。佢主要同中國大陸、香港、澳門、臺灣同埋國外華人社區搞購物業務。
佢亦係家下世界範圍較出名嘅電商交易平臺之一，旗下網站重有天貓同埋一淘網。

支付寶
内文：支付寶
淘寶網屬下嘅支付寶係畀錢找數用到嘅獨有系統。由2016年中開始，由於中國大陸實行實名制，即係一定要有大陸銀行戶口資料先至有得用支付寶餘額畀錢，否則就可以用PPS過數/信用卡/便利店點數卡畀支付寶。
佢嘅業務越嚟越發達，送貨去香港除咗經順豐速遞外，亦可以經由官方集運或者其他集運公司運送。
東爪哇

東爪哇（Jawa Timur）係印尼一個省，喺爪哇，人口3748萬，首府泗水。
東烏克蘭

東烏克蘭或者烏克蘭東部 (烏克蘭文：Східна Україна、俄文：Восточная Украина) 係烏克蘭最東部嘅地方，最主要嘅定義係包括頓涅茨克州、盧甘斯克州、同埋哈爾科夫州。有時亦都會包括埋周圍嘅地方，但係都一定係喺第聶伯河以東。
視乎定義，東烏克蘭包含咗大約國家 1/3 嘅人口，其中超過100萬人嘅城市係哈爾科夫同埋頓涅茨克。呢個地區因為受到蘇聯時期嘅工業化，所以大部分係高度城市化嘅地方。

政治
喺1991年烏克蘭獨立公投期間，東烏克蘭嘅大部分人民都投票贊成獨立，但係同意率低過烏克蘭嘅西部地區。
喺烏克蘭嘅選舉，東部同南部嘅地區一般都會投畀烏克蘭地區黨或者烏克蘭嘅共產黨，而呢啲黨都係偏向親俄羅斯。

人口學
根據烏克蘭2001年嘅人口普查，東烏克蘭嘅主要語言係俄文，不過主要嘅種族就依然係烏克蘭人。喺1991年，頓涅茨克市係冇任何用烏克蘭文教書嘅學校。
喺烏克蘭嘅東部同南部，當地嘅人一般對俄文同埋蘇聯嘅歷史比較有好評，同埋對烏克蘭嘅民族主義睇法比較負面。
東營區

東營區係中國山東東營一個市轄區，總面積1155平方公里，人口57萬。
東灣莫羅瑞華學校

東灣莫羅瑞華學校（英文：Tung Wan Mok Law Shui Wah School）係香港一間群育學校，校舍依家喺新界屯門旺賢街12號，即係喺正仁愛堂陳黃淑芳紀念中學（中文：仁愛堂陳黃淑芳紀念中學）隔離，依間學校主要係幫助行為同埋情緒發展上遇到障礙而未能夠喺主流學校受到教育獲益嘅男學生，並且可以提供教育同埋輔導服務俾佢哋。
校舍最初喺大嶼山石壁嘅東灣，2019年搬到屯門。

學校設施
課室、圖書角、電腦學習室、多用途活動室、足球場、籃球場、有蓋操場。
東營勝利機場

東營勝利機場（粵音：dung1 jing4 sing3 lei6 gei1 coeng4）係喺中國山東嘅一個機場，喺1984年嗰陣起好兼且開放畀人用嚟搭飛機。
東灣山

東灣山（Tung Wan Shan）係香港嘅山，海拔高298米，喺西貢區，附近範圍劃咗入西貢東郊野公園。
李若彤

李若彤（粵拼：lei5 joek6 tung4；英文：Carman Lee Yeuk Tung，1966年8月16號—），真名「李惠嫻」，係香港女演員。主演過《神雕俠侶》、《天龍八部》、《楊門女將》、《秋香》、《武當》、《大宋驚世傳奇》、《女人俱樂部》等等多部影視作品，其中佢喺《神雕俠侶》裏面飾演嘅小龍女最廣為人知。佢喺電視劇裏演過各種類型嘅角色，如驍勇善戰嘅巾幗英雄楊八妹，古靈精怪嘅個性小姐秋香，柔情似水嘅名門千金沈蓉，俠肝義膽嘅武林高手雪鷹，外秀內惡嘅後宮娘娘劉妃等等。作品中佢以各種造型出現，其中電視劇《武當》裏面沈蓉呢個角色開前期造型被一啲影迷視為佢古裝扮相嘅視覺巔峰。

生平
李若彤原名「李惠嫻」，喺香港出世，係新界原居民，生長喺一個大家庭，佢喺十兄弟姊妹之中排第七。
2009年，李若彤爸爸因為中風過咗身，李若彤大受打擊。

主要作品
所列年代係拍攝年代。

電影
1990年：《浪漫殺手自由人》，同任達華、王祖賢等合演。客串王祖賢所演角色嘅同學
1992年：《妖獸都市》，同黎明、張學友、李嘉欣等合演。飾演紫羅。（由徐克監製）
1993年：《火燒紅蓮寺》，同季天笙等合演。飾豆豆（由徐克監製，林嶺東導演）
1993年：《飛虎雄心》，同王敏德、容錦昌、陳慧儀、陳國邦等合演。飾阿May
1994年：《青春火花》，同爾東昇等合演。飾蘇柔美
1994年：《鬼迷心竅》，同任達華、黃秋生、李婉華等合演。飾菲菲
1994年：《一個平凡的星期天》，與張國強、劉千愉、李小彤等合演。飾方依琳
1994年：《小醉拳》，與劉錫明、季天笙等合演。飾欣宜
1994年：《無味神探》，同劉青雲等合演。飾阿海的妻子
1995年：《浪漫風暴》，同郭富城、洪金寶、唐文龍合演。飾陳劍華（Gloria Chan）
1995年：《摯愛情緣》，同爾東昇等合演。飾劉向晴
1995年：《大內密探零零發》，同周星馳、劉嘉玲等合演。呢套劇曾經喺大陸公映。飾琴操
1996年：《洪興仔之江湖大風暴》，同梁朝偉、陳小春等合演。飾阿彤
1997年：《戰狼傳說》，同甄子丹、梁漢文、黃子華等合演。飾惠怡
1997年：《兩個只能活一個》，同金城武等合演。飾卡雯
1997年：《十萬火急》，同劉青雲合演。飾Annie Chan（有一場親身由六樓跳下嘅戲，以消防員為題材）
1997年：《一個字頭的誕生》，同劉青雲、吳鎮宇合演。飾黃阿狗的女友
1997年：《最後判決》，同劉青雲等合演。飾喬紅
1997年：《G4特工》，同張智霖、黃秋生、陳法容等合演。飾Kelly
1998年：《迎頭痛擊》，同尚格雲頓等合演。飾Ling Ho
2004年：《青花》，同楊子等合演。分飾三角（元代青花、清代青花、現代青花）

電視劇
所列年代係拍攝年代。
1994年：《廉政行動1994》，同張國強、陳啟泰、劉松仁、林保怡、郭晉安、曾華倩等合演。客串美寶（Mabel）
1995年：《神雕俠侶》，同古天樂、李綺紅、張可頤等合演。飾小龍女
1996年：《天龍八部》，同黃日華、陳浩民、張國強、樊少皇等合演。分飾三角王語嫣、王夫人阿蘿、神仙姐姐齊禦風
1999年：《緣來一家人》，同胡兵、周迅、陳龍、林志豪等合演。飾蔡嘉
2000年：《奇人奇案》，同耿樂、嚴寬、鄭則仕、鄭國霖等合演。飾許如儂
2001年：《楊門女將》，同李綺虹、鄭佩佩、寧靜、連凱、童愛玲、林明倫、孫莉、王渝文、郭晉安、張智堯、戴春榮等合演。飾楊八妹
2001年：《秋香》，同耿樂、趙亮、戴春榮、李明啟等合演。飾秋香
2003年：《歸途如虹》，同王斑、曾黎等合演。飾林嘉儀
2003年：《武當》，同焦恩俊、嚴寬、張茜等合演。一人二角雙胞胎姐妹：家姐沈蓉同妹妹雪鷹
2004年：《大宋驚世傳奇》，同曾志偉、郭達、尤勇等合演。飾劉妃
2013年：《女人俱樂部》，同吳啟華、李麗珍、陳慧珊、江欣燕、袁潔瑩、葉蘊儀、張慧儀等合演，曾志偉監製。飾巫小詩
李芝娟

李芝娟，係大韓民國嘅一個女藝人同埋歌手。
李芷菱

李芷菱係一位香港女性模特兒，係2018年度亞洲小姐競選香港賽區「最上鏡小姐」嘅得獎佳麗。

經歷
李芷菱曾經選過2017年度「中國小姐」，亦都曾經喺2018年度香港小姐競選入面晉身第二輪面試，佢又畀傳媒叫做「闊面胡蓓蔚」，但就冇得入圍決賽。
其後李芷菱參加2018年度亞洲小姐競選嘅香港區選拔，並且喺九月晉身十強，佢曾經話自己自細就有做演員嘅夢想，希望能夠透過唔同嘅渠道嚟實踐。
李花塵

李花塵（粵拼：lei5 faa1 can4；英文：Jasmine Lee；1993年9月14號—）係中華台北女子網球手，高雄人。

球員生涯
李花塵係右手揸拍（雙手反手）。
李花塵喺2014年10月打完日本牧之原女網職業賽之後，就去咗美國密西西比州立大學求學，冇再打職業網球賽，只係平時打吓美國嘅大學聯賽。事隔兩年，渠喺2016年6月趁住學校放假返臺灣，參加咗總獎金1萬緡美元嘅華國三太子國際女子網球錦標賽，點知渠連贏5場，繼2011年台北舉行嘅神腦國際盃之後攞咗渠個人第二座職業單打冠軍。決賽對世界排名第376、泰國籍嘅頭號種子Peangtarn Plipuech，贏64-7、6-0、6-0。
李芷琪

李芷琪（英文：Vivian Li，8月1號—），係香港女演員，2012年第一屆香港電視網絡藝員訓練班畢業生，幫香港電視網絡拍過幾套劇。
歎息橋

《歎息橋》（英文：The Gutter ）係香港電視娛樂同優酷聯合製作嘅電視劇。套劇由林保怡、周家怡、衛詩雅、伍詠薇、陳奐仁領銜主演。製作班底嚟自2016年ViuTV電視劇《綠豆》，由黃綺琳編劇，FatBall同25執導，而總監製就係林保怡。
套劇係香港電視娛樂繼《已讀不回》第二套同外地機構合拍嘅劇集，更係頭一套同大陸機構合拍嘅劇集。套劇喺2019年拍，3月到過比利時拍外景。
套劇性質係愛情懸疑劇，故事線橫跨廿幾年，涉及到兩代人。

播映安排
香港播映安排方面，套劇本嚟有諗過接檔《二月廿九》，喺2020年3月16號開始喺ViuTV首播，但係疑因優酷網嗰邊一路都未落實首播時間，電視台最後喺原定首播日前唔夠一個禮拜決定唔播。到4月1號正式公佈，由2020年5月11號到5月29號逢禮拜一到五21:30-22:30喺ViuTV首播。製作特輯《歎息橋製作特輯》喺5月10號禮拜日晚23:00-23:30播。
大陸播映安排方面，優酷喺3月下旬公佈，由2020年3月28號到4月25號逢禮拜六上架3集畀VIP會員睇（更可選擇額外畀錢一次過睇晒15集），而由5月11號到5月29號逢禮拜一到五上架1集畀非會員睇。

每集內容
套劇每集頭一節會用一般劇集嘅「上帝視角」去交代廿年前發生嘅事實，而每集第二到四節都由一個角色嘅視角去帶出現代發生嘅劇情，各個角色嘅視角會因為自己嘅選擇性記憶而出現差異，所以同一件事由唔同角色交待會有唔同細節，要由觀眾判斷返邊個版本最貼近事實。

濕碎事
呢套劇入面有唔少角色都由兩個演員分別飾演廿年前後，當中年紀差距最大嘅演員組合係林保怡同陳健朗 （飾李子勇，相差25歲），差距最細嘅演員組合係衛詩雅同楊偲泳 （飾何樂兒，只係相差9歲）。
呢套劇嘅英文名「The Gutter」嚟自愛爾蘭作家王爾德嘅名句：「我哋都生活喺坑渠入面，但有啲人會望住星空。」（We are all in the gutter, but some of us are looking at the stars.）。
呢套劇片尾出現嘅插畫，係由香港畫家Paul Lung畫；又搵嚟香港書法家馮兆華（華戈）為劇集題字。
歌迪莎

歌迪莎（Amanda Coetzer，1971年10月22號—）係南非前職業網球員。

球員生涯
歌迪莎係右手揸拍，1988年轉打職業賽，2004年退休。
歌連臣山

歌連臣山（Mount Collinson）係香港嘅山，海拔高348米，喺南區，附近範圍劃咗入石澳郊野公園。
歌連臣山北面係柴灣，東北面係砵甸乍山，東面係大浪灣，南面係龍脊，西南面係大潭，西面係大潭峽同柏架山。
歌連臣角道

歌連臣角道（英文：Cape Collinson Road），又寫做哥連臣角道，係香港柴灣一條馬路，由大潭峽石澳道近大潭道交界開始，另一邊係掘頭路，去到歌連臣角懲教所，約莫長4.1公里。
歌連臣角道個名雖然嚟自「歌連臣角」呢個海角（又叫「黑角頭」），但條路並無直接通去嗰度，兩者相隔約莫0.8公里距離，要再行多段山路先至到。
歌連臣角道沿路有好多墳場，而大部份人通常都會用「歌連臣角」去代表「歌連臣角道」沿路嘅地方。
歌連臣角道主要分做兩段，以連城道做分界，東面路段係雙程行車，西面路段絕大部份係單程西行（只有來往歌連臣角火葬場一小截仔係雙程行車），所以由大潭峽係唔可以直通去歌連臣角嘅，一定要經柴灣連城道入去。
歌連臣角

歌連臣角（Cape Collinson），又寫做哥連臣角，土名黑角頭（Hak Kok Tau）係香港嘅香港島東便海邊一角，地方邊鄙。佢對住藍塘海峽，係去維多利亞港東便入口必經之路，所喺海角無幾遠，置有燈塔。

史
1845年香港第一張精確地圖有Cape Collinson
歌連臣角個名，係畫第一張準確嘅香港地圖嘅量地官歌連臣命名嘅，張圖1845年英國出版。張圖上便都有呢個地名。

地理
佢喺市區柴灣同小西灣以東，離小西灣屋苑約510米。角西南離1,300米係砵甸乍山頂。
佢隔個藍塘海峽，東北行1,660米，係佛堂洲，遠啲重有清水灣半島。東行1,820米，係鐵篸洲。東南行2,710米，係東龍島。歌連臣角周圍都係石岸，南便隔籬有石灘叫銀灣。
歌連臣角向南1,450米左右，就係草堆灣，再向南行，就係大浪灣。

相關地名
歌連臣角道附近各墳場嘅路牌
歌連臣角只有條歌連臣角道可以行得近，無車可以通到去。因為以前歌連臣角道，行過嘅地方都極偏辟，無乜人煙，所以就算同歌連臣角好遠，所到之處都以歌連臣角為名。好似近草堆灣嘅歌連臣角懲教所，喺角南便1200米。而柴灣南便一大片墳場，個名都用歌連臣角起頭，最近嘅歌連臣角墳場，有920米。最遠嘅歌連臣角火葬場，有2790米。中間有歌連臣角回教墳場、歌連臣角軍人墳場同歌連臣角聖十字天主教墳場。另有墳場喺同一地方，但無用歌連臣角做頭嘅，就係柴灣華人永遠墳場、西灣國殤紀念墳場同埋香港佛敎墳場。以黑角頭命名嘅就分別有黑角頭石刻、黑角頭燈塔同黑角頭清真寺。而新巴9號線嘅「歌連臣角」巴士站，實際位置喺石澳道近歌連臣角道路口，距離真正嘅歌連臣角有成約莫2.9公里。
歌連臣角懲教所

歌連臣角懲教所（英文：Cape Collinson Correctional Institution）係香港懲教署轄下嘅一間低度設防懲教所（教導所），位於香港柴灣歌連臣角道123號，喺1958年投入服務，收容喺《教導所條例》受訓嘅男性青少年。
懲教所雖然用「歌連臣角」呢個海角嚟命名，但純粹只係因為坐落喺歌連臣角道，懲教所本身同歌連臣角相隔約莫有1.3公里。懲教所位處嘅地方叫草堆灣，草堆灣西南就已經係大浪灣，但大浪灣無路通到去懲教所。
歌連臣

歌連臣（Thomas Bernard Collinson；1821年11月18號—1902年），又寫做哥連臣，係英國嘅量地官。佢初時喺英國同愛爾蘭做測量。
哥連臣香港地圖上有佢嘅哥連臣角(Cape Collinson)
1843年佢來到香港做測量，畫咗第一張精確嘅香港島地圖。呢張圖係用等高綫嘅地圖，係英國第一張出版嘅等高綫地圖。之後喺中國沿岸畫咗唔少精確嘅地圖。佢1846年6月11號，佢上船去紐西蘭服役。

命名
港島最東便有哥連臣角，柴灣以南有哥連臣山，用佢嘅名命名。
歌頌者

《歌頌者》係吳青峰為1MORE耳機演唱嘅官方鑑賞曲。由吳青峰填詞、作曲同演唱，劉胡軼同楊穎彪編曲，劉胡軼監製。喺2019年4月13號以數碼形式單曲發行。呢隻歌係講緊吳青峰出道10幾年嘅心路歷程。

背景同簡介
呢隻歌嘅歌詞有部分係吳青峰喺2006年寫嘅《小情歌》。吳青峰覺得佢寫嘅歌詞係反映到佢做咗十幾年歌手，覺得佢自己好配做歌頌者呢個角色。喺出咗呢隻歌之後，有網民一度覺得吳青峰呢隻歌同蘇打綠《小情歌》有段好似，覺得佢抄歌，之後喺微博下面鬧佢。呢隻歌首唱喺湖南衛視《歌手2019》總決賽第二輪，劉家凱做特邀嘉賓用電結他伴奏。

MV作品
呢部MV講緊一個好鍾意幫人嘅男人，喺佢病咗嗰陣，反而啲受助者會幫返佢。喺MV入面嗰個男人唔求回報，就好似歌頌者咁無悔咁用生命去唱歌。
毓秀橋

毓秀橋（粵拼：juk1 sau3 kiu4），又叫南橋（naam4 kiu4），係中國陝西渭南嘅一座古橋，喺韓城南邊嘅涺水上邊。2003年被列為第四批陝西省文物保護單位，2013年被列為第七批全國重點文物保護單位。
毒魔：血戰大屠殺

《毒魔：血戰大屠殺》（Venom: Let There Be Carnage）係一部2021年嘅美國超級英雄電影，由湯哈迪、米雪威廉絲、娜奧美夏莉絲、尼特史葛、史提芬嘉咸、活地夏里遜主演，安迪瑟克斯執導。
比·南利

丹斯里比·南利（馬來話：P. Ramlee，1929年3月22號—1973年5月29號），原名Teuku Zakaria Teuku Nyak Puteh，係馬來西亞馬來族歌手同演員，主要唱馬來文歌。佢係馬來西亞電影史上一個最具影響力嘅人物。
1973年5月29號，比南利死於心臟病，終年44歲。2010年入選美國CNN「史上最偉大二十五位亞洲演員」。佢嘅第三任老婆莎羅馬亦係好有影響力。

紀念
吉隆坡嘅比南利路
比南利路（馬來話：Jalan P. Ramlee），檳城（1983年8月30號命名）
比南利路（馬來話：Jalan P. Ramlee），吉隆坡（1982年改名）
比南利路（馬來話：Jalan P. Ramlee），沙撈越古晉
比南利花園（馬來話：Taman P. Ramlee），吉隆坡文良港
丹斯里比南利國小（馬來話：SK Tan Sri P. Ramlee），檳城（以前稱為甘榜爪哇國中，2011年11月13號改名）
吉隆坡陽光廣場嘅Ramlee Mall
比南利禮堂（馬來話：Auditorium P. Ramlee），沙撈越古晉
2017年3月22號，馬來西亞Google推出紀念比南利嘅主題。
2021年11月，肯德基推出獨家限時嘅比南利漢堡包（Burger P. Ramlee），呢個係KFC Zinger同比南利最愛嘅扁擔飯嘅結合。
毒馬案

毒馬案係香港賽馬史上最轟動一件事，案件發生响1969年至1970年間，當時廉政公署重未成立，騎師彭利來連同馬伕、騎馬人等五名同馬會相關嘅人，先後向餵最少六匹賽駒食砒霜，以影響馬匹作賽表現，馬會獸醫响賽後檢查時發現馬匹呈腹瀉嘅徵狀，至揭發案件。1971年2月10號香港警方拉咗彭利來等五人。毒馬案响同年3月22號開審。案中五名被告被控串謀向馬匹落毒同埋詐騙投注者，五個被告全部罪名成立，其中主謀彭利來判刑兩年。之後提出上訴，分別獲減刑，彭利來減刑至十八個月，但服刑三個月後，1972年10月以健康理由獲釋，1973年5月中彭利來因胃癌响加拿大多倫多病死。
毓靈橋

毓靈橋（粵拼：juk1 ling4 kiu4）係中國廣東廣州嘅一座古橋，喺荔灣區芳村沖口嘅宏信922創意園南邊同杏花大街北邊之間嘅河流上邊。而家係廣州市文物。

概況
呢座橋究竟幾時起，重係眾說紛紜。有話喺大明年代起，有話喺大清道光年間起。個名之所以做「毓靈」，係因為呢度之前嗌過鍾秀鄉，而「鍾秀鄉」一名，喺「鍾靈毓秀」個詞嚟。歷史上，當地人話毓靈橋鎖咗沖口山川嘅靈氣而搞到附近嘅沖口村出咗好多猛人，所以點解有「龍門」個名響度。
呢座橋雖然年久失修，試過俾人整爛，但喺1990年秋被修復過。形成古橋流水、紅花綠樹同蝶飛鳥鳴之景。1993年8月9號俾廣州市人民政府列為文物。

樣
佢係座古代樑式石橋。長25米，闊2.04米，兩邊有石級式引橋。橋面部分由15條闊同厚都係40cm嘅完整石條整成。2個橋墩寬同厚都係2m，靠近水面部分，整成船形嚟減少水嘅衝力。成座石橋結構比較緊密，冇畫到任何花紋圖案，而且造型古樸。用料係質地比較硬嘅青花崗石。
比亞列茨

比亞列茨（法文：Biarritz），國語譯做比亞里茨，係法國城市，2021年人口約莫25,000人。
毒魔

《毒魔》（Venom）係一部2018年嘅美國超級英雄電影，由魯賓費利沙執導，改編驚奇漫畫嘅同名角色毒魔。
比上孝浩

比上孝浩 ，係日本嘅一個男配音員。

配音作品一覽
呢個表唔完整，歡迎加料。
毓華街

毓華街（Yuk Wah Street）係香港東九龍黃大仙區嘅一條馬路，東面接住慈雲山道，西面接住雲華街，單向西行。
毓華街主要係唐樓，亦有唔少茶餐廳同商鋪。毓華街鄰近蒲崗村道學校村同及附近幾間中學。
維基同享有多媒體嘅嘢：Yuk Wah Street
梁美薇

梁美薇（粵拼：loeng4 mei5 mei4；英文：Siu Mei；1961年6月3號—），係香港樂壇資深女填詞人，係香港四大天王之一郭富城嘅經理人，有無線電視台「才女」嘅稱號。佢喺香港真光中學同香港樹仁學院新聞系畢業、畢業喺過無線電視台到做，當時都係譚詠麟御用音樂特輯導演。喺第九屆「香港電台十大中文金曲」評選入面，佢憑寫畀羅文嘅《幾許風雨》攞到「最佳填詞獎」，成為首位攞到呢個獎嘅女填詞人，打破香港填詞界男性壟斷嘅局面。之後成立小美工作室，做郭富城嘅經理人，之前幫過羅文、張國榮、劉德華、張學友、Beyond、太極、王傑、李克勤、黃凱芹等寫過好多首流傳度高嘅歌。
佢得閒個陣都幫《蘋果日報》等香港本土傳媒撰文，近期喺2013年7月《蘋果日報》嘅「周日美言」發表《友情比酒濃》紀念佢同張學友嘅友情。
梁羽生

陳文統（1924年4月5號—2009年1月22號）筆名梁羽生、梁慧如、馮瑜寧、李夫人、馮浣如、佟碩之，廣西蒙山人，係香港一個作家。
梁羽生生於書香門第，二次大戰後喺廣州嶺南大學修讀國際經濟，1949年來香港定居，喺《大公報》工作，1952年《新晚報》總編輯羅孚揾佢寫武俠小說，第一部小說係《龍虎鬥京華》，被譽為「新武俠鼻祖」，總共著有35部武俠小說，同金庸齊名。佢同時亦有寫文史小品，同主持專欄「李夫人信箱」，回答讀者嘅人生問題。
梁翊婷

梁翊婷（英文：Edith Leung，1990年—），花名「婷婷」，係香港民主黨前任副主席，觀塘區議會觀塘中心選區前任議員。
梁翊婷先後讀保良局莊啟程預科書院同香港城市大學英文系，畢業後做過電視台工作。
梁翊婷喺2017年第5屆行政長官選舉幫曾俊華助選，選後加入民主黨，做立法會議員胡志偉嘅議員助理，同時亦開始做觀塘市中心嘅地區工作。喺2019年第6屆區議會選舉，梁翊婷參選觀塘區議會觀塘中心選區，最後打敗在位20年嘅陳華裕，成功當選。
2021年9月29號，佢同黨友涂謹申、郭天立同埋任國棟喺2021年香港區議員宣誓入面被裁定宣誓無效，即時冇咗區議會議席。
2022年1月，佢同黨友蘇逸恒因為喺第7屆香港立法會選舉之前，喺未經批准下以個人身份支持潘焯鴻，而畀其他黨員向紀律委員會投訴，結果佢哋被民主黨革除黨籍。
梁耀華

梁耀華係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會勞工界委員。之後，佢有份提名林鄭月娥參與2017年香港行政長官選舉。
梁翹柏

梁翹柏（粵拼：loeng4 kiu4 baak3；英文：Kubert Leung；1963年1月10號—）係香港音樂人。佢讀過模範英文中學。
1988年，同啱啱從Beyond離隊嘅劉志遠合組樂隊名為浮世繪。1990年初樂隊解散後到美國攻讀電影研究學士同碩士學位。學成回港後擔任幕後，為好多歌手（盧巧音、王菲、陳奕迅、楊千嬅、周筆暢等）作曲、編曲、監製唱片，擔任演唱會音樂總監。同埋有參與電影配樂。
2002年自資推出個人專輯《追憶逝水年華》，包辦詞曲、演唱、編曲、監製及攝影、封套設計。2006年自編自導60分鐘影片《美好時光》。
佢擔任湖南衛視《我是歌手》第一季、《我是歌手》第二季、《我是歌手》第三季、《我是歌手》第四季、《歌手2017》嘅音樂總監。
1991年－2000年
梁耀燮

梁耀燮，係大韓民國嘅一個男藝人同埋歌手。
深圳地鐵11號綫

深圳地鐵11號綫（機場綫）係深圳地鐵一條營運緊嘅鐵路綫，由福田站到碧頭站，全長51.7公里，有18個車站，喺2016年6月28號開通。
深圳地鐵9號綫

深圳地鐵9號綫（梅林綫）係深圳地鐵一條營運緊嘅鐵路綫，由紅樹灣南站到文錦站，全長36.1公里，有32個車站，文錦至紅樹灣南段喺2016年10月28號開通，紅樹灣南至前灣段喺2019年12月8號開通。
深圳地圖

《深圳地圖》（英文：Map of Shenzhen）係一套由好好制作製作嘅遊埠節目，節目會遊覽廣東深圳。節目一共有兩季。
第一季由陳約臨、馬曉晴、樂翊榆主持。節目由2024年1月22號到2月2號，逢禮拜一到五20:30-21:00，喺香港有線寬頻開電視嘅HOY TV首播。
第二季（《深圳地圖2》）由馬曉晴、梁凱晴、樂翊榆主持。節目由2024年7月8號到7月26號，逢禮拜一到五20:30-21:00，喺香港有線寬頻開電視嘅HOY TV首播。
深圳地鐵5號綫

深圳地鐵5號綫（環中綫）係深圳地鐵一條營運緊嘅鐵路綫，由赤灣站到黃貝嶺站，全長約47公里，有34個車站，黃貝嶺至前海灣段喺2011年6月22號開通，前海灣至赤灣段喺2019年9月28號開通。
本線連接多個住宅區，而且同多條路線有轉乘站，方便來往關內外地區，所以客量龐大。日均客量達到78萬人次，係成個深圳地鐵載客量最高嘅路線之一。
深圳地鐵7號綫

深圳地鐵7號綫（西麗綫）係深圳地鐵一條營運緊嘅鐵路綫，由西麗湖站到太安站，全長31.4公里，有28個車站，喺2016年10月28號開通。
深圳地鐵3號綫

深圳地鐵3號綫（龍崗綫）係深圳地鐵一條營運緊嘅鐵路綫，由雙龍站到福保站，全長41.7公里，有30個車站。雙龍至草埔段喺2010年12月28號開通，草埔至益田段喺2011年6月28號開通，益田至福保段喺2020年10月28號開通。
深圳地鐵4號綫

深圳地鐵4號綫（龍華綫）係深圳地鐵一條營運緊嘅鐵路綫，由福田口岸站至牛湖站，全長31.3公里，有23個站。
東湖生態旅遊風景區

東湖生態旅遊風景區係中國湖北武漢一個旅遊風景區，總面積88平方公里。
燕安街

燕安街（英文：Yin On Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
燕京大學

1951年，中華人民共和國教育部接管燕京大學，燕京大學改做公立。圖為馬敘倫等人進入校園。
燕京大學（英文：Yenching University），簡稱燕大，係中國北京一間消失咗嘅綜合大學。

歷史
20世紀初，由4間美國及英國基督教教會夾份喺北京開辦。當時係中國教學質素同校園環境最優秀嘅大學之一，亦被認為係中國教會學校之首。校名源於北京嘅舊名「燕京」。而今美國哈佛大學嘅哈佛燕京學社就係以呢間學校命名嘅。
1949年中共建國後，燕京大學資產由中華人民共和國政府接管，跟住俾人分拆。民族學系、社會學系、語文系（民族語文系）、歷史系併入中央民族學院，法學院併入北京政法學院、中國人民大學，經濟學系併入中央財經學院，第啲文科、理科多數併入北京大學，工學院併入清華大學，醫學系併入中國協和醫學院。校舍由北京大學接收，成為北京大學嘅主要校園，現已列為古蹟保護。
部分舊生南遷香港，參與創建崇基學院，亦即係後來嘅香港中文大學創校書院之一。

蔣彥永
王世襄
周汝昌
鄭德坤（1907-2001），香港中文大學中國考古藝術研究中心首任主任，1977至1979年中文大學副校長。
燕女星

燕女星（Prokne），即係小行星194，係太陽系小行星帶嘅一粒小行星，喺1879年3月21號發現。
燕子崗路

燕子崗路（粵拼：jin3 zi2 gong1 lou6）係中國廣東廣州嘅道路，喺海珠區燕子崗，從鳳崗路開始，一直去到門口崗大街同埋燕崗街交界，成條路似喺第四象限，角度為60°嘅銳角噉。

名
條路因為喺燕子崗而改成噉嘅名。

敘述
全長644m，闊9～12m，雙向2車道。馬路分開咗南同埋冇方向兩條。

兩條燕子崗路嘅起點同終點
燕子崗南路：從鳳崗路開始，一直向西北去到江燕路同燕翔路嘅交界。
燕子崗路：從江燕路同燕翔路嘅交界開始，一直向東去到門口崗大街同埋燕崗街交界。
燕子崗體育場

係中國廣東廣州嘅一座體育場，1985年9月起好，位置喺海珠區燕子崗江燕路251號（北門）同埋燕子崗路29號（南門）。佢亦係廣州市嘅青少年足球訓練基地。

史
間嘢喺1985年9月起好，2001年底做過九運會嘅足球訓練場所。2010年底又做過廣州亞運會嘅訓練場地之一。2014年7月18號，場地正式成立咗青少年嘅足球訓練基地。

設施
間嘢佔地面積60207m²，入面有條煤渣跑道嘅400m田徑場；重有五人制塑膠地足球場、七人制人造草足球場，標準十一人制沙地同天然草嘅足球場。除此之外，重有網球場、乒乓波場、6個室内羽毛球場同埋籃球場等。
燕四大族

燕四大族係喺宋朝嘅時候，中國遼國同埋金國幽、燕地區入面，最勁嘅四大漢人世家，即係玉田同埋安次嘅韓氏、昌平劉氏、醫閭馬氏、盧龍趙氏呢四個姓氏嘅家族。佢哮好多都係世襲嘅高官，互相通婚，當權得勢有成四、五百年咁耐。入咗元代之後，就合稱為「燕四大族」。佢哋之中，玉田韓氏、盧龍趙氏最話得事，醫閭馬氏就最尾。
燕

燕（粵拼：jin3）係雀一種。通常係黑身叉尾。會按季節遷移。

文化
有多個童話故事都有提到燕子，例子可以睇《手指公姑娘》同《快樂王子》。
海蛇科

海蛇科包括所有一世都住喺海洋度嘅蛇，屬於蛇亞目，係由遠古眼鏡蛇分化出嚟嘅，呢科有15屬、大約50種。
海蛇嘅身體後部略側扁，尾部扁平如槳，游水好叻。個頭好細，又細條，好少超過2米，但喺化石度搵到，以前曾經有長達十幾米嘅大海蛇出現。有由頭伸到落尾嘅肺，但亦可以用皮膚嚟呼吸。海蛇嘅鼻窿向上，有瓣膜可以自由開關，吸氣後，可關閉鼻孔潛落水底達10分鐘咁耐，重可以潛到幾十米深。海蛇身體表面有鱗片包住，鱗片下面係好厚嘅皮膚，可以防止海水滲入同避免體液流失。脷下面有鹽腺，可以排出隨食物進入體內嘅過量鹽分。
海蛇嘅天敵主要係白腹海鵰等食肉性海鳥以及一啲鯊魚。

分布
海蛇主要分布喺印度洋同西太平洋嘅熱帶海域，大西洋並無海蛇。東太平洋有長吻海蛇分布，劍尾海蛇就通常分布喺暗礁裏面。中國記錄到有19種海蛇，廣泛分布喺廣東、廣西、福建、台灣、香港、浙江、山東、遼寧等省份嘅沿岸近海地方。常見品種有青環海蛇、環紋海蛇、小頭海蛇、海蝰、平頦海蛇同長吻海蛇等。而香港亦記錄過淡灰海蛇（睇香港爬蟲類）。

分類
海蛇又可以分兩棲海蛇同水棲海蛇兩大類。扁尾海蛇就係屬於前者，需要上岸生蛋，由得佢自然孵化。而後者就係卵胎生嘅，每次要生3到4條20到30厘米長嘅海蛇仔。喺繁殖季節，海蛇成日聚埋一齊，形成綿延幾十公里長嘅蛇陣，有時甚至浮滿整個港口。

毒性
海蛇同眼鏡蛇有好密切嘅親戚關係，係有較短前溝牙嘅毒蛇，所有海蛇都係有劇毒嘅。啲毒液為無色或者淡黃色粘稠液體，同陸地蛇嘅蛇毒性質好似，但毒性就比陸棲蛇勁好多，係最毒嘅動物。有啲品種嘅毒性強度甚至係響尾蛇嘅十倍以上，鈎嘴海蛇毒液就係飯鏟頭毒液毒性嘅兩倍，係氰化鈉毒性嘅80倍。海蛇毒性為神經毒，目前並無血清可以解毒。
世界上最毒嘅海蛇係貝爾切海蛇，住喺澳洲西北部嘅阿什莫爾群島嘅暗礁周圍，按照單位容量毒液毒性嚟講，佢嘅毒性係眼鏡王蛇嘅200倍。
海蛇咬到人冇劇烈感覺，有時重唔痛又無水腫，所以好難發覺。各種症狀開始始時都好輕微，但會逐漸惡化。逐漸導致呼吸困難、全身癱瘓等症狀，嚴重嘅話可以喺幾十分鐘之後死。人類極少會受到海蛇嘅主動攻擊，往往係因為漁夫捕捉或潛水員唔小心踩到海蛇先搞成咁。有經驗嘅潛水員重會捉海蛇嚟玩。
海蝶音樂

海蝶音樂私人有限公司（英文：Ocean Butterflies Music Pte Ltd.）係一間喺1986年成立嘅新加坡音樂製作公司，由許環良、黃元成、吳劍峰、許南盛、張家強等人聯手創辦，業務涵蓋新加坡、馬來西亞、香港、台灣、中國大陸等地區。
佢哋喺1997年喺馬來西亞成立旗下子公司——海螺音樂，並喺2000年、2003年分別喺台北、北京設立分部。佢地曾經喺2007年喺香港設立分部，後來被新世紀工作室接替並代理發行。 2015年，該公司正式同北京太合麥田、百度音樂合組太合音樂集團，成為該集團嘅旗下子公司之一。 2017年，太合音樂集團併購北京亞神音樂。
海螯蝦科

海螯蝦科（Nephropidae），係十足目下面一個科，亦係種海鮮。佢同龍蝦好似樣，而佢哋同龍蝦嘅主要分別，就有好大對鉗，所以亦被俗稱有鉗龍蝦。
海螺

海螺係一類水生嘅腹足綱軟體動物嘅通稱，生海喺淺海嘅海底。
海螺嘅肉可以食，亦係廣東人煲湯常用嘅食材，一大嚿嘅叫螺頭，切成薄片嘅叫螺片。
海蝠魚屬

海蝠魚屬（學名：Malthopsis）係鮟鱇目棘茄魚科嘅其中一個屬。
海蛇

海蛇（英文：sea snake；學名：Hydrophiinae）係一科嘅蛇，識游水住喺海入面，多數物種都有毒。
海蜘蛛

海蜘蛛（Squamata）係節肢動物嘅其中一類，學名叫海蜘蛛綱（Pycnogonida）海蜘蛛目（Pantopoda），下面有超過1.300個品種，個樣係蜘蛛，但喺海入面生活。
桔梗科

桔梗科係菊目之下嘅一個科，包括84個屬大約2380種，一般係多年生草本或灌木，都有啲種係小喬木，一般莖葉折斷後都會流出無毒嘅白色乳汁。